{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":21,"n_cols":6,"rows_kept":21,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnosti o Obrascu prethodne procjene za Zakon o izmjenama i dopunama Zakona o predškolskom odgoju i obrazovanju"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"HRVATSKI SAVEZ GLUHIH I NAGLUHIH","OBRAZAC PRETHODNE PROCJENE","Hrvatski savez gluhih i nagluhih slaže se s Hrvatskim savezom gluhoslijepih osoba Dodir i Hrvatskim sportskim savezom gluhih oko činjenice da bi se prilikom izrade Zakona o izmjenama i dopunama Zakona o predškolskom odgoju i obrazovanju trebalo voditi računa o potrebama gluhe, nagluhe i gluhoslijepe djece za koju je vrlo važno:\n1. osiguravanje komunikacijske podrške u vidu stručnih prevoditelja  kroz cijelo vrijeme djetetova boravka u vrtiću (puno radno vrijeme od upisa u vrtić do odlaska u školu),\n2. mogućnost dodatnog ranog učenja hrvatskog jezika za gluhu, nagluhu i gluhoslijepu djecu kojoj hrvatski jezik nije materinji jezik,\n3. mogućnost podrške kod usvajanja hrvatskog znakovnog jezika za gluhu, nagluhu i gluhoslijepu djecu čiji je materinji jezik hrvatski znakovni jezik."]
[2,"ARIJANA PLAHUTAR","OBRAZAC PRETHODNE PROCJENE","UVODNA NAPOMENA: zbog nemogućnosti registriranja Sekcije predškolskih pedagoga Grada Zagreba i pridruženih članica u zadanim okvirima registracije, prijedloge za javnu raspravu podnosimo pod imenom predsjednice Sekcije, prof. Arijane Plahutar. \n\nSekciju predškolskih pedagoga Grada Zagreba i pridruženih članica čine pedagozi dječjih vrtića sljedećih županija: Grada Zagreba, Zagrebačke županije, Sisačko-moslavačke županije, Bjelovarsko-bilogorske županije, Varaždinske županije, Koprivničko-križevačke županije, Šibensko-kninske županije, Vukovarsko-srijemske županije, Splitsko-dalmatinske županije i Dubrovačko-neretvanske županije. \nRadno predsjedništvo Sekcije čine: prof. Arijana Plahutar, prof. Helena Burić i prof. Željka Horvatić\n\nPodržavamo izmjene i dopune Zakona o predškolskom obrazovanju kojima će se:\n1. unaprijediti ostvarivanje prava djece u Republici Hrvatskoj – osobito razvojna prava (pravo na kvalitetan  odgoj i obrazovanje, pravo na igru, pravo na slobodno vrijeme, pravo na kulturne aktivnosti, pravo na informiranje, pravo na slobodu misli i izražavanja) i osobito prava djece ranjivih skupina (djeca slabijeg zdravstvenog/ razvojnog/ socijalnog/ ekonomskog statusa)\n2. pridonijeti održavanju i/ili unaprjeđivanju postignute razine odgojno-obrazovne prakse ranog i predškolskog odgoja i obrazovanja\n3. pridonijeti održavanju i/ili unapređivanju statusa profesija odgojitelja i stručnih suradnika (pedagoga, psihologa, logopeda, defektologa) u dječjem vrtiću"]
[3,"Hrvatski sportski savez gluhih","OBRAZAC PRETHODNE PROCJENE","Hrvatski sportski savez gluhih slaže se s Hrvatskim savezom gluhoslijepih osoba Dodir, te smatra da bi se prilikom izrade Zakona o izmjenama i dopunama Zakona o predškolskom odgoju i obrazovanju trebalo voditi računa o potrebama gluhe i nagluhe djece, kao i gluhoslijepe djece, a posebno prilikom osiguravanja stručnih prevoditelja kroz svo vrijeme djetetova boravka u vrtiću, a sve kako bi se dijete moglo adekvatno socijalizirati i kako bi mogla biti ravnopravna s ostalom djecom, a vezano za komunikaciju, prijenos informacija i slično."]
[4,"Hrvatski savez gluhoslijepih osoba Dodir","OBRAZAC PRETHODNE PROCJENE","Pozdravljamo i podržavamo izmjene i dopune Zakona o predškolskom odgoju i obrazovanju, smatramo kako je to uistinu potrebno. Molimo vas da se kod izmjena i dopuna vodi računa o gluhoslijepoj, gluhoj i nagluhoj djeci kojima je od izuzetne važnosti:\na) osiguravanje komunikacijske podrške u vidu stručnih prevoditelja  kroz cijelo vrijeme djetetova boravka u vrtiću (na puno radno vrijeme od upisa u vrtić do odlaska u školu)\nb) mogućnost dodatnog ranog učenja hrvatskog jezika za gluhoslijepu, gluhu i nagluhu djecu kojoj hrvatski jezik nije materinji jezik\nc) mogućnost podrške kod usvajanja hrvatskog znakovnog jezika za gluhoslijepu, gluhu i nagluhu djecu čiji je materinji jezik hrvatski znakovni jezik."]
[5,"HRVATSKI SAVEZ GLUHIH I NAGLUHIH","OBRAZAC PRETHODNE PROCJENE,\n2.ANALIZA POSTOJEĆEG STANJA","2.3. Navedite dokaz, argument, analizu koja podržava potrebu za izradom nacrta prijedloga zakona.\nU potpunosti podržavamo izmjene Zakona koje imaju za cilj usklađivanje sa Strategijom obrazovanja, znanosti i tehnologije.\nTakođer je potrebno Zakon uskladiti s Konvencijom UN-a o pravima osoba s invaliditetom te Konvencijom UN-a o pravima djeteta kao i svim ostalim relevantnim međunarodnim i europskim dokumentima koji djeluju na korist gluhe i nagluhe djece, ističući pritom Rezoluciju Europskog parlamenta o znakovnom jeziku i profesionalnim prevoditeljima znakovnog jezika."]
[6,"HRVATSKI SAVEZ GLUHIH I NAGLUHIH","OBRAZAC PRETHODNE PROCJENE,\n2.ANALIZA POSTOJEĆEG STANJA","2.2. Zašto je potrebna izrada nacrta prijedloga zakona?\nZakon ne sadrži odredbe o angažiranju i radu stručnih komunikacijskih posrednika odnosno  prevoditelja hrvatskog znakovnog jezika za gluhu i nagluhu djecu te ih je potrebno uvrstiti.\nZakonom nije propisano ni podrška pri usvajanju hrvatskog znakovnog jezika za gluhu i nagluhu djecu kojoj je hrvatski znakovni jezik materinji jezik.\nZakon također ne sadrži mogućnost dodatnog ranog učenja hrvatskog jezika za gluhu i nagluhu djecu kojoj hrvatski jezik nije materinji."]
[7,"HRVATSKI SAVEZ GLUHIH I NAGLUHIH","OBRAZAC PRETHODNE PROCJENE,\n2.ANALIZA POSTOJEĆEG STANJA","Među probleme koji zahtijevaju izradu ili promjenu zakonodavstva potrebno je uvrstiti i  da zakonom nije propisana mogućnost angažiranja stručnih komunikacijskih posrednika, odnosno prevoditelja hrvatskog znakovnog jezika za gluhu i nagluhu djecu. Također, potrebno je dodati i problem da Zakonom nije propisana mogućnost angažiranja pomoćnika u dječjem vrtiću za djecu s urođenom gluhoćom bez usvojenog načina komunikacije te za djecu koja koriste pomoćna sredstva komunikacije."]
[8,"IDA SOMOLANJI TOKIĆ","OBRAZAC PRETHODNE PROCJENE,\n2.ANALIZA POSTOJEĆEG STANJA","Poštovani, \nPodržavam izmjene i dopune Zakona, međutim dopustite da se osvrnem na program predškole i vrstu i razinu obrazovanja odgojno-obrazovnih djelatnika u dječjem vrtiću. \nNaime, članak 24. stavak 5 („Poslove odgojitelja koji ostvaruju program predškole pri osnovnim školama, uz osobe iz stavka 4. ovoga članka, mogu obavljati i osobe koje ispunjavaju uvjete za obavljanje poslova učitelja razredne nastave u osnovnoj školi u skladu s posebnim propisom.“) ukazuje kako poslove odgajatelja može obavljati i učitelj razredne nastave. Posebni propis na koji se Zakon poziva nije definiran što znači da ovaj dio Zakona nije uopće reguliran do kraja. \nOno što želim istaknuti neovisno o posebnom propisu, kvalifikacija je učitelja razredne nastave za rad s djecom predškolske dobi. U gotovo svim sveučilišnim programima u Republici Hrvatskoj može se iščitati kako učitelji razredne nastave u svojem obrazovanju ne zalaze u područje predškolske pedagogije (iznimka je Učiteljski fakultet u Rijeci i jedan izborni kolegij). Neozbiljno je pretpostaviti da je učitelj razredne nastave osposobljen za rad s djecom predškolske dobi (rad koji proizlazi iz Nacionalnog kurikuluma za rani i predškolski odgoj i obrazovanje) samo zbog srodnosti područja. Primjerice, pedagozi u Republici Hrvatskoj daleko dublje (iako i dalje nedovoljno) u svojem obrazovanju zalaze u predškolsku pedagogiju te bi u tom slučaju bili primjerenija zamjena u slučaju nepopunjavanja kadra odgovarajućim odgojno-obrazovnim djelatnicima. Opet podsjećam kako je predškola integralni dio ustanove za rani i predškolski odgoj i obrazovanje te kako njezino izmještanje u osnovnu školu ne bi trebalo imati posljedice po pitanju pružanja kvalitetnog odgoja i obrazovanja.\nPredlažem prije svega promjenu članka 24. stavak 5 u smislu da bilo koji drugi nestručni kadar samo iznimno može ostvarivati poslove odgajatelja u programu predškole ukoliko je predškola pri osnovnim školama. Jasno je kako su iznimni uvjeti uzrokovani manjkom odgajatelja na tržištu rada stoga bi ta mjera vrijedila do javljanja djelatnika odgovarajuće vrste obrazovanja, tj. odgajatelja na potrebno radno mjesto. Nadalje, uvjete pod kojim nestručni kadar može obavljati poslove odgajatelja u programu predškole potrebno je strogo regulirati posebnim propisima koje je također potrebno detaljno osmisliti."]
[9,"ARIJANA PLAHUTAR","OBRAZAC PRETHODNE PROCJENE,\n2.ANALIZA POSTOJEĆEG STANJA","Sekcija predškolskih pedagoga Grada Zagreba i pridruženih članica (Grad Zagreb, Zagrebačka županija, Sisačko-moslavačka županija, Bjelovarsko-bilogorska županija, Varaždinska županija, Koprivničko-križevačka županija, Šibensko-kninska županija i Vukovarsko-srijemska županija, Splitsko-dalmatinska županija i Dubrovačko-neretvanska županija)\n\n\n2.1.  Što je problem koji zahtjeva izradu ili promjenu zakonodavstva?\n\nZakonom su propisane odredbe vezano uz odgovarajuću vrstu obrazovanja za rad na radnim mjestima o odgojno-obrazovnih radnika, ali iste je potrebno dopuniti i mijenjati s obzirom na nedostatak stručnih kadrova.  \nSmatramo da je u odnosu na izraženi deficit odgojiteljske profesije (ali i pokazatelje analize studije Dobrotić, I., Matković, T. i Menger, V.  iz 2018.) potrebno strateški promišljati o načinima proširenja kapaciteta ali na način koji neće rušiti kvalitetu postignutog sveučilišnog nivoa obrazovanja odgojitelja). \n\n\n2.2. Zašto je potrebna izrada nacrta prijedloga zakona? \n\nIzrada Nacrta prijedloga Zakona je potrebna kako bi se u Zakon ugradile odredbe koje postojeći Zakon ne sadrži kao što su odredbe o mreži dječjih vrtića.\nU Republici Hrvatskoj još uvijek imamo 146 općina u kojima ne postoji dječji vrtić (Dobrotić, I., Matković, T. i Menger, V. 2018.) što znači da sva djeca nemaju jednake prilike za ostvarivanje prava na odgoj i obrazovanje. Smatramo da je svakom djetetu u Republici Hrvatskoj potrebno osigurati jednake prilike za odgoj i obrazovanje, no nije dovoljno samo otvoriti vrtić, već je potrebno promišljati optimalizaciju kvalitete dječjeg vrtića tj. osigurati profesionalan odgojiteljski kadar i dostupnost stručnih suradnika vrtića svih profila (pedagog, psiholog, logoped, defektolog). Profesionalan odgojiteljski kadar i dostupnost stručnih suradnika posebno je važan u ostvarivanju prava djece ranjivih skupina (djeca slabijeg zdravstvenog/ razvojnog/ socijalnog/ ekonomskog statusa).\n\nIzrada Nacrta prijedloga Zakona je potrebna kako bi se u Zakon ugradile odredbe koje postojeći Zakon ne sadrži kao što su odredbe o vrsti i razini obrazovanja odgojno-obrazovnih radnika u dječjem vrtiću. \nPolazeći od postojećeg Zakona (poglavlje IV, čl.24) smatramo da je potrebno zadržati postojeću razinu obrazovanja odgojitelja i stručnih suradnika kako bi se osiguralo održavanje postojeće razine kvalitete ranog i predškolskog odgoja i obrazovanja u Republici Hrvatskoj. Podržavamo promjene Zakona u aspektu donošenja odredbi o vrsti obrazovanja jer smatramo da je moguće i nužno proširiti spektar stručnih suradnika/asistenata za rad s djecom s teškoćama u razvoju uz obavezno usvojena potrebna pedagoška znanja kako bi se osigurala/zadržala postojeća kvaliteta ranog i predškolskog odgoja i obrazovanja.\n\nIzrada Nacrta prijedloga Zakona je potrebna kako bi se u Zakon ugradile odredbe koje postojeći Zakon ne sadrži kao što su odredbe o kurikularnim dokumentima. \nPostojeći dokument Nacionalni kurikulum za rani i predškolski odgoj i obrazovanje (2014.) u primjeni je u svim predškolskim ustanovama od datuma donošenja. Međutim, smatramo da je potrebno donošenje specifičnih kurikularnih dokumenata i procesa koji će osigurati podršku njegovoj daljnjoj implementaciji u segmentima koji se odnose na: sustav cjeloživotnog stručnog usavršavanja, sustav napredovanja odgojitelja i stručnih suradnika, izradu priručnika koji će biti u funkciji oživotvorenja i provedbe Kurikuluma, zatim pedagoškog dokumentiranja (koje trenutno zakonski nije u skladu s donesenim dokumentom) te na sustav vrednovanja.\n\n2.3. Navedite dokaz, argument, analizu koja podržava potrebu za izradom nacrta prijedloga zakona.\nPrema podatcima Zavoda za zapošljavanje uočen je nedostatak odgojitelja, a s druge strane temeljem ciljeva iz Strategije Europa 2020, Republika Hrvatska mora povećati obuhvat djece u ranom i predškolskom odgoju i obrazovanju na 95%. \nSmatramo da je potrebno težiti ostvarivanju ciljeva EU čija smo država članica. Međutim nove odredbe zakona moraju osigurati zadržavanje ili unapređivanje postojeće razine kvalitete ranog i predškolskog odgoja i obrazovanja."]
[10,"Udruga gluhoslijepih osoba grada Splita „Osjet”","OBRAZAC PRETHODNE PROCJENE,\n2.ANALIZA POSTOJEĆEG STANJA","2.1. Što je problem koji zahtjeva izradu ili promjenu zakonodavstva?\n\nSmatramo da bi zakon trebao sadržavati odredbe koje će propisati mogućnost angažiranja pomoćnika tj. u slučaju gluhoslijepe, gluhe i nagluhe djece prevoditelja za tu istu djecu. Svojim prihvaćanjem  CRC-a i CRPD-a Republika Hrvatska se obvezala osigurati da sva djeca, bez obzira na teškoće u razvoju uživaju svoja prava bez diskriminacije. Ono što je ovom izmjenom predloženo je samo nastavak integracija, a ne inkluzija. Ukoliko želimo da gluhoslijepa, gluha i nagluha djeca uživaju sva prava kao i ostala djeca, da nisu sputana socijalnim barijerama i izložena diskriminaciji njima se moraju osigurati prevoditelji za gluhoslijepu, gluhu i nagluhu djecu još od vrtićke dobi. Zapošljavanjem trećeg odgojitelja neće se rješiti glavni problemi s kojima su suočena gluhoslijepa, gluha i nagluha djeca, iz tog razloga prijedlog naše udruge je da se u zakon uvrste odredbe koji će omogućiti zapošljavanje prevoditelja za gluhoslijepu, gluhu i nagluhu djecu."]
[11,"Udruga gluhoslijepih osoba Varaždinske županije","OBRAZAC PRETHODNE PROCJENE,\n2.ANALIZA POSTOJEĆEG STANJA","2.1. Što je problem koji zahtjeva izradu ili promjenu zakonodavstva?\n\n- Zakonom nije propisana mogućnost angažiranja pomoćnika u dječjem vrtiću za djecu s teškoćama u razvoju  već je Državnim pedagoškim standardom propisana mogućnost zapošljavanja trećeg odgojitelja te je u Zakonu potrebno dodati odredbe kojima će se propisani načine uključivanja i obavljanja poslova koje obavlja treći odgojitelj vezano uz rad s djecom s teškoćama. \n\nUkoliko se radi o gluhoslijepoj i gluhoj djeci ova opcija je krajnje neiskoristiva i nemoguća. Gluhoslijepo i gluho dijete treba svog prevoditelja znakovnog jezika koji će s djetetom biti cijelo vrijeme i u svim aktivnostima prevoditi djetetu, i to za svako dijete jedan prevoditelj (1 na 1). Treći odgajatelj neće biti samo s gluhoslijepim I gluhim djetetom već će raditi i brojne druge stvari koje su u opisu njegovog posla. Na taj način neće biti ostvareno pravo djeteta na komunikaciju, obrazovanje, razvoj, integraciju, igru i sve drugo što je propisano u  UN Konvenciji o pravima osoba s invaliditetom, UN Konvenciji o pravima djeteta, Nacionalnoj strategiji i drugim važnim dokumentima. Gluhoslijepa i gluha djeca na ovaj način su zakinuta. Važno je da se Zakonom odredi i omogući prevoditelj hrvatskog znakovnog jezika jer hrvatski znakovni jezik je materinji jezik gluhoslijepog i gluhog djeteta."]
[12,"DJEČJI VRTIĆ VIŠKOVO","OBRAZAC PRETHODNE PROCJENE,\n2.ANALIZA POSTOJEĆEG STANJA","„Zakonom su propisane odredbe vezano uz odgovarajuću vrstu obrazovanja za rad na radnim mjestima odgojno-obrazovnih radnika, ali iste je potrebno dopuniti i mijenjati s obzirom na nedostatak stručnih kadrova.“\n\nKomentar se odnosi na čl.24.st.5. koji se odnosi na rad učitelja u programu predškole. Predlažemo da se briše pojam \"pri osnovnim školama\" čime se omogućuje zapošljavanje učitelja razredne nastave u programu predškole koji se provodi u vrtićima integrirano, s napomenom da prednost pri zapošljavanju imaju odgojitelji predškolske djece. Time se direktno djeluje na smanjenje deficita stručnog kadra u vrtićima.\n\n\n\n„Zakonom nije propisana mogućnost angažiranja pomoćnika u dječjem vrtiću za djecu s teškoćama u razvoju  već je Državnim pedagoškim standardom propisana mogućnost zapošljavanja trećeg odgojitelja te je u Zakonu potrebno dodati odredbe kojima će se propisani načine uključivanja i obavljanja poslova koje obavlja treći odgojitelj vezano uz rad s djecom s teškoćama.“\n\nSmatramo kako je u Zakonu, uz predloženog trećeg odgojitelja, potrebno dodati odredbe kojim će se propisati načini uključivanja i obavljanja poslova koje obavlja pomoćni radnik za njegu, skrb i pratnju (DPS: čl.29.st.5). U primjerima iz prakse mnogih vrtića s inkluzivnim skupinama, on obavlja poslove istovjetne poslovima pomoćnika u nastavi u školi. Smatramo da bi se razina poslova i kvalifikacija pomoćnog radnika za njegu, skrb i pratnju mogla izjednačiti sa onima u školama, odnosno, da to bude najmanje srednja stručna sprema. Na taj način došlo bi do izjednačenja praksi rada s djecom s teškoćama u cijelom odgojno obrazovnom sustavu. Otvarajući mogućnost da vrtići i njihovi osnivači mogu, osim trećeg odgajatelja, u inkluzivne skupine zaposliti pomoćnika, osigurava se podrška djetetu s teškoćama, neovisno o trenutačnom deficitu stručnog kadra. Također, navedeni djelatnici mogu, u direktnom radu, provoditi 8 radnih sati čime u potpunosti pokrivaju potrebe djeteta tijekom njegovog boravka u vrtiću.\n\n\n\n„Potrebno je jasnije urediti odredbe vezano uz kurikularne dokumente te program predškole i to osobito vezano uz djecu ranjivih skupina što je predviđeno i Strategijom kao i pitanja vezano uz ostvarivanje prava na prednost pri upisu u dječji vrtić.“\n\nVezano uz ostvarivanje prava na prednost pri upisu u dječji vrtić, smatramo da bi bilo korisno konkretnije definirati situacije na osnovu kojih se ostvaruje prednost pri upisu (možda podzakonskim pravnim aktom): \n- djeca zaposlenih roditelja (da li su to samo djeca zaposlenih roditelja u punom radnom vremenu, odnosno, da li u tu kategoriju spadaju i djeca roditelja zaposlenih u nepunom radnom vremenu; treba definirati u koju kategoriju spadaju: djeca roditelja koji koriste zakonsko pravo mirovanja radnog odnosa do 3. godine djetetovog života, sukladno važećim zakonskim propisima, djeca redovitih studenata, djeca roditelja zaposlenih u inozemstvu, djeca radnika koji rade preko autorskih ugovora, djeca roditelja koji rade kao slobodni umjetnici te obavljaju poslove po potrebi, djeca roditelja koji rade sezonske poslove te imaju status sezonskog radnika),\n-djeca s teškoćama - jasnije definiranje statusa djeteta s teškoćama u razvoju s obzirom na to da je više tijela ovlašteno donijeti rješenje o statusu djeteta s teškoćom u razvoju s time da ne pripadaju sva tijela sustavu socijalne skrbi na državnoj razini. Također, u praski se javlja pitanje dužine boravka djeteta s teškoćama u vrtiću a pri čemu roditelj koristi pravo na skrb i njegu djeteta do 7. godine djetetovog života,\n-djeca samohranih roditelja - točno tumačenje pojma samohranosti roditelja s obzirom na  različita tumačenja istih i status jednoroditeljskih obitelji,\nTakođer, smatramo da bi bilo potrebno iz čl.20. maknuti pojam „djeca roditelja žrtava“."]
[13,"Udruga gluhoslijepih osoba grada Osijeka i Osječko-baranjske županije","OBRAZAC PRETHODNE PROCJENE,\n2.ANALIZA POSTOJEĆEG STANJA","2.1. Što je problem koji zahtjeva izradu ili promjenu zakonodavstva?0\n\n-Zakonom nije propisana mogućnost angažiranja prevoditelja znakovnoga jezika u dječjem vrtiću za gluhu, nagluhu i gluhoslijepu djecu već je Državnim pedagoškim standardom propisana mogućnost zapošljavanja trećeg odgojitelja – što nije adekvatno rješenje, jer odgojitelj (ili stručni suradnik:  pedagog, psiholog i defektolog) nije posebno educiran za rad s gluhom, nagluhom i gluhoslijepom djecom  te je u Zakonu potrebno dodati odredbe kojima će se propisati načine uključivanja i obavljanja poslova prevoditelja znakovnoga jezika koje obavlja vezano uz rad s gluhom, nagluhom i gluhoslijepom djecom.\n\n2.2. Zašto je potrebna izrada nacrta prijedloga zakona? \nIzrada Nacrta prijedloga Zakona je potrebna kako bi se u Zakon ugradile odredbe koje postojeći Zakon ne sadrži kao što su odredbe o:\n- vrsti i razini obrazovanja stručnih radnika (prevoditelja znakovnoga jezika/prevoditelja za gluhoslijepu djecu) u dječjem vrtiću,\n- izvođenje programa predškole i za gluhu, nagluhu i gluhoslijepu djecu,\n\nIzrada nacrta prijedloga zakona potrebna je kako bi se gluhoslijepoj, gluhoj i nagluhoj djeci  osigurao kvalitetan pristup informacijama i jednake mogućnosti u predškolskome razdoblju, kako bi se propisala kvalitetna edukacija za prevoditelje znakovnoga jezika/prevoditelje za gluhoslijepu djecu, zajamčila odgovarajuća naknada prevoditeljima za njihov rad, poštivala prava gluhoslijepe, gluhe i nagluhe djece kao pripadnika jezične manjine.\nDakle, izrada je potrebna kako bi se gluhoslijepoj, gluhoj i nagluhoj djeci sustavno osigurao prevoditelj znakovnog jezika, odnosno osiguralo kvalitetno prevođenje, učinkovita i uspješna komunikacija djetetu na hrvatskom znakovnom jeziku ili u onom sustavu komunikacije koje gluhoslijepo, gluho ili nagluho dijete preferira: sustavima komunikacije koji se temelje na hrvatskom jeziku (simultana znakovno-govorna komunikacija, očitavanje govora s lica i usana i korištenje tehničkih pomagala), dok bi prevoditelj za gluhoslijepu djecu, osim što bi osigurao kvalitetno prevođenje te učinkovitu i uspješnu komunikaciju poput prevoditelja znakovnog jezika, uz navedeno  koristio razne prilagodbe i načine komunikacije gluhoslijepog djeteta (hrvatski taktilni znakovni jezik, znakovni jezik u okviru vidnog polja s vođenjem ili bez vođenja, znakovni jezik iz blizine, simultana znakovnogovorna komunikacija, očitavanje govora s lica i usana i korištenje tehničkih pomagala). Uz prevođenje prevoditelj za gluhoslijepu djecu dodatno bi prenosio vizualne informacije (opisivanje okoline) te pružao potporu u neovisnom i sigurnom kretanju gluhoslijepom djetetu.\n\n2.3. Navedite dokaz, argument, analizu koja podržava potrebu za izradom nacrta prijedloga zakona.\nOdredbe Zakona nisu usklađene sa Zakonom o hrvatskome znakovnome jeziku i ostalim sustavima komunikacije gluhih i gluhoslijepih osoba u Republici Hrvatskoj (NN 82/15), Strategijom, Državnim pedagoškim standardom predškolskog odgoja i obrazovanja, Konvencijom o pravima djeteta kao ni potrebama gluhe, nagluhe i gluhoslijepe djece."]
[14,"Hrvatski savez gluhoslijepih osoba Dodir","OBRAZAC PRETHODNE PROCJENE,\n2.ANALIZA POSTOJEĆEG STANJA","2.1. Što je problem koji zahtjeva izradu ili promjenu zakonodavstva?\nZakonom nije propisana mogućnost angažiranja stručnih komunikacijskih posrednika, odnosno prevoditelja za gluhoslijepu djecu, prevoditelja hrvatskog znakovnog jezika i transliteratora za gluhoslijepu, gluhu i nagluhu djecu.\n\nZakonom nije propisana mogućnost angažiranja intervenora u dječjem vrtiću za djecu s urođenom gluhosljepoćom bez usvojenog načina komunikacije te za djecu koja koriste pomoćna sredstva komunikacije.\n\n2.2. Zašto je potrebna izrada nacrta prijedloga zakona?\nZakon ne sadrži odredbe o angažiranju i radu stručnih komunikacijskih posrednika odnosno prevoditelja za gluhoslijepu djecu ni intervenora te prevoditelja hrvatskog znakovnog jezika i transliteratora za gluhu i nagluhu djecu te ih je potrebno uvrstiti.\n\nZakonom nije propisana ni podrška pri usvajanju hrvatskog znakovnog jezika za gluhoslijepu, gluhu i nagluhu djecu kojoj je hrvatski znakovni jezik materinji jezik.\n\nZakon također ne sadrži mogućnost dodatnog ranog učenja hrvatskog jezika za gluhoslijepu, gluhu i nagluhu djecu kojoj hrvatski jezik nije materinji.\n\n2.3. Navedite dokaz, argument, analizu koja podržava potrebu za izradom nacrta prijedloga zakona.\nU potpunosti podržavamo izmjene Zakona koje imaju za cilj usklađivanje sa Strategijom obrazovanja, znanosti i tehnologije.\n\nDodatno upozoravamo na potrebu usklađivanja Zakona s Konvencijom UN-a o pravima osoba s invaliditetom te Konvencijom UN-a o pravima djeteta kao i svim ostalim relevantnim međunarodnim i europskim dokumentima koji djeluju na korist gluhoslijepe, gluhe i nagluhe djece, ističući pritom Rezoluciju Europskog parlamenta o znakovnom jeziku i profesionalnim prevoditeljima znakovnog jezika."]
[15,"HRVATSKI SAVEZ GLUHIH I NAGLUHIH","OBRAZAC PRETHODNE PROCJENE,\n3.UTVRĐIVANJE ISHODA ODNOSNO PROMJENA","3.2. Kakav je ishod odnosno promjena koja se očekuje u području koje se namjerava urediti?\nPodržavamo mogućnost većeg obuhvata djece u sustavu ranog i predškolskog odgoja i obrazovanja, ali i napominjemo važnost omogućavanja ravnopravnog sudjelovanja sve djece u sustavu ranog i predškolskog odgoja i obrazovanja, uključujući gluhu i nagluhu djecu."]
[16,"ARIJANA PLAHUTAR","OBRAZAC PRETHODNE PROCJENE,\n3.UTVRĐIVANJE ISHODA ODNOSNO PROMJENA","Sekcija predškolskih pedagoga Grada Zagreba i pridruženih članica (Grad Zagreb, Zagrebačka županija, Sisačko-moslavačka županija, Bjelovarsko-bilogorska županija, Varaždinska županija, Koprivničko-križevačka županija, Šibensko-kninska županija i Vukovarsko-srijemska županija, Splitsko-dalmatinska županija i Dubrovačko-neretvanska županija)\n\n\nPodržavamo mogućnost većeg obuhvata djece u sustavu ranog i predškolskog odgoja i obrazovanja kako bi sva djeca ostvarila pravo na odgoj i obrazovanje od najranije dobi. Uz veću dostupnost, novim zakonskim odredbama potrebno je osigurati i kvalitetno ostvarene uvjete predškolske ustanove (profesionalan kadar, primjerena oprema, optimalna veličina vrtića…) jer se na taj način osigurava jednakost prilika predškolskog djeteta u sustavu odgoja i obrazovanja.\nTakođer podržavamo i osiguravanje uvjeta za zapošljavanje dodatnih kadrova posebno u ostvarivanju prava djece ranjivih skupina (djeca slabijeg zdravstvenog/ razvojnog/ socijalnog/ekonomskog statusa). Pri tome ističemo važnost zadržavanja postojeće razine stručnosti odgojiteljskog kadra kako bi se osigurala ili unaprijedila postojeća razina kvalitete odgojno-obrazovne prakse ranog i predškolskog odgoja i obrazovanja. Smatramo da problem manjka odgojiteljskog kadra nećemo riješiti uvođenjem odredbi Zakona koje će omogućiti ulazak drugih zanimanja u dječje vrtiće (rješenje „pod svaku cijenu“) nego u pronalaženju rješenja u sustavu postojećeg obrazovanja odgojitelja (povećanjem upisnih kvota na Učiteljskom fakultetu i poticanja zapošljavanja uz rad odgojitelja koji nakon prediplomskog upisuju redovni diplomski studij). Vodeći računa o trenutnim potrebama, predlažemo  primjenu „prijelaznih rješenja“ – odnosno pravnih odredbi „nižeg ranga“: uredbe / odluke i sl. kojima će se regulirati trenutne potrebe i stanje. Mijenjanje postojećeg Zakona radi kratkoročnih rješenja može samo urušiti postignuća kvalitete ranog i predškolskog odgoja i obrazovanja temeljena na dugotrajnoj tradiciji i prepoznata u širim europskim okvirima (CORE studija, 2012).https://files.eric.ed.gov/fulltext/ED53459\n9.pdf"]
[17,"Hrvatski savez gluhoslijepih osoba Dodir","OBRAZAC PRETHODNE PROCJENE,\n3.UTVRĐIVANJE ISHODA ODNOSNO PROMJENA","Podržavamo mogućnost većeg obuhvata djece u sustavu ranog i predškolskog odgoja i obrazovanja.\n\nNapominjemo važnost omogućavanja ravnopravnog sudjelovanja sve djece u sustavu ranog i predškolskog odgoja i obrazovanja, uključujući gluhoslijepu, gluhu i nagluhu djece."]
[18,"ARIJANA PLAHUTAR","5.UTVRĐIVANJE IZRAVNIH UČINAKA I ADRESATA,\nUTVRĐIVANJE GOSPODARSKIH UČINAKA","Sekcija predškolskih pedagoga Grada Zagreba i pridruženih članica (Grad Zagreb, Zagrebačka županija, Sisačko-moslavačka županija, Bjelovarsko-bilogorska županija, Varaždinska županija, Koprivničko-križevačka županija, Šibensko-kninska županija i Vukovarsko-srijemska županija, Splitsko-dalmatinska županija i Dubrovačko-neretvanska županija)\n\n\n5.4.4. Status regulirane profesije \nRoditelji djece upisane u dječji vrtić imaju ulogu suradnika odgojitelja u kreiranju, provođenju i evaluiranju odgojno-obrazovnog procesa u odgojnoj skupini djece i kao takvi imaju visoko postavljena očekivanja od odgojitelja kao podrške u odgoju vlastitog djeteta. Smatramo da omogućavanje zapošljavanja nedovoljno profesionalnog kadra u sustavu ranog i predškolskog odgoja i obrazovanja može značajno  narušiti status profesije odgojitelja, unazaditi kvalitetu odgojno-obrazovnog rada te tako izazvati nezadovoljstvo roditelja kao korisnika usluga predškolske ustanove.\n\n\n8.4. Procjena učinka na rad i tržište rada iz točke 5.4.\nPotrebno je provesti procjenu učinka novih odredbi Zakona kako bi se osigurala ujednačenost i zadržala kvaliteta ranog i predškolskog odgoja i obrazovanja djeci u svim (različitim) sredinama RH."]